94/809/Euratom: Komission päätös, tehty 16 päivänä marraskuuta 1994, Yhteisen tutkimuskeskuksen (YTK) uudelleenjärjestelystä tehdyn päätöksen 85/593/Euratom muuttamisesta



Virallinen lehti nro L 330 , 21/12/1994 s. 0064 - 0066

Suomenk. erityispainos Alue 12 Nide 2 s. 0182

Ruotsink. erityispainos Alue 12 Nide 2 s. 0182



KOMISSION PÄÄTÖS, tehty 16 päivänä marraskuuta 1994, Yhteisen tutkimuskeskuksen (YTK) uudelleenjärjestelystä tehdyn päätöksen 85/593/Euratom muuttamisesta (94/809/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 8 artiklan ja 131 artiklan toisen kohdan, sekä katsoo, että Yhteisen tutkimuskeskuksen (YTK) uudelleenjärjestelystä 20 päivänä marraskuuta 1985 tehdyllä komission päätöksellä 85/593/Euratom (), sellaisena kuin se on muutettuna päätöksellä 93/95/Euratom (), Yhteiselle tutkimuskeskukselle (YTK) luodaan sille annettuihin tehtäviin mukautettu rakenne, komissio päättää YTK:n johtokunnan toimikaudesta YTK:n toteuttamien erityisten tutkimusohjelmien täytäntöönpanon osalta, olisi määrättävä tieteen ja teollisuuden neuvoa-antavan ryhmän perustamisesta neuvomaan YTK:n johtokuntaa ja pääjohtajaa tieteellistä ja teknistä kehittämistä koskevissa asioissa, ja päätöstä 85/593/Euratom olisi tämän vuoksi muutettava vastaavasti, ON PÄÄTTÄNYT SEURAAVAA: Ainoa artikla Muutetaan päätös 85/593/Euratom seuraavasti: 1. Lisätään 2 artiklaan luetelmakohta seuraavasti: " P tieteen ja teollisuuden neuvoa-antava ryhmä." 2. Korvataan 4 artikla seuraavasti: "4 artikla 1. Perustetaan YTK:n johtokunta. Sen muodostavat seuraavat jäsenet: a) kustakin jäsenvaltiosta yksi korkean tason edustaja, jonka komissio nimittää kyseisen valtion viranomaisten asettamista ehdokkaista; b) puheenjohtaja, jonka a alakohdassa tarkoitetut jäsenvaltioiden edustajat valitsevat. Kaikki jäsenet nimetään kolmen vuoden pituiseksi toimikaudeksi, joka voidaan uusia. 2. Johtokunnan tehtävänä on avustaa pääjohtajaa sekä antaa komissiolle lausuntoja asioissa, jotka koskevat: P YTK:n tehtävää osana yhteisön tutkimus- ja kehittämisstrategiaa, P YTK:n tieteellistä/teknistä hallintoa ja rahoitushallintoa sekä sille uskottujen tehtävien toteuttamista. Niiden asioiden osalta, jotka komissio antaa pääjohtajan ratkaistaviksi, samoin kuin kaikkien erityisesti johtokuntaa koskevien asioiden osalta, pääjohtajan on pyydettävä ehdotuksista lausunto johtokunnalta ennen niiden soveltamista. Johtokunnan ennalta antama lausunto on tarpeen kaikissa komission päätöstä edellyttävissä asioissa. Johtokunnan käsiteltäviksi kuuluvat erityisesti: i) YTK:n toteutettaviksi annettavia erityisohjelmia sekä muita YTK:lle uskottavia uusia tehtäviä koskevat ehdotukset; ii) YTK:n kaiken toiminnan käsittävä monivuotinen strateginen suunnitelma, sekä viimeistään kunkin vuoden joulukuun 31 päivänä tehtävä vastaava vuotuinen työsuunnitelma, jossa esitetään kunkin työohjelman tavoitteet seuraavan vuoden osalta ja johon sisältyy ohjelman suppea kuvaus keskeisine päivämäärineen, tieteellisine arviointiperusteineen ja menoja koskevine arvioineen; iii) YTK:n tutkimusta ja teknologista kehittämistä (T& K) koskevien erityisohjelmien seuranta: iii) P niiden täytäntöönpanon osalta, jossa on aivan erityisesti valvottava, että ohjelmat vastaavat yhteisön tarpeita, iii) P niiden kehityksen osalta, jonka on oltava johdonmukainen puiteohjelmiin liittyviä välillisiä toimia koskeviin erityisohjelmiin nähden; tätä tarkoitusta varten johtokunta järjestää kerran vuodessa tilaisuuden mielipiteiden vaihtoon kyseisiä ohjelmia käsittelevien komiteoiden kanssa, iii) P niiden mahdollisten tarkistusten osalta; iv) kertomusten seuranta yhdessä komission muiden yksiköiden kanssa sekä kolmansien osapuolten kanssa asiakas/sopimuspuoliperiaatteen mukaisesti; v) YTK:n kilpailutoimintaa koskeva strategia ja kyseisen toiminnan seuranta; vi) YTK:n vuotuista talousarviota koskevien ehdotusten muotoilu ja talousarvion toteuttamisen seuranta; vii) P YTK:n organisaatio, vii) P sen rahoitushallinto, vii) P tärkeät investoinnit, vii) P sen tutkimustoiminnan täytäntöönpano, vii) P kyseisen tutkimustoiminnan arviointi riippumattomista asiantuntijoista muodostuvien "vierailijaryhmien" toimesta ja näiden antamien suositusten seuranta; viii) henkilöstöpolitiikka, jossa on kiinnitettävä erityistä huomiota: viii) P YTK:n henkilöstöpolitiikkaa koskevien ehdotusten muotoiluun, viii) P henkilöstön liikkuvuuteen sekä jäsenvaltioiden julkisten ja yksityisten toimielinten väliseen tieteellisen ja teknisen henkilöstön vaihtoon liittyviin näkökohtiin; ix) YTK:n korkean tason henkilöstönimitykset ja henkilöstön toimeksiantojen pidentämiset tai lakkauttamiset. 3. Johtokunta antaa lausuntoja Euratomin perustamissopimuksen 118 artiklan 2 kohdassa vaaditulla enemmistöllä ja äänet painotetaan kyseisen määräyksen mukaisesti. Puheenjohtaja ei osallistu äänestykseen. Komissio ottaa johtokunnan antamat lausunnot mahdollisimman pitkälti huomioon. Jollei johtokunta ole antanut puoltavaa lausuntoa pääjohtajan tekemästä ehdotuksesta, asia on saatettava komission käsiteltäväksi, jolloin komissio tekee siitä päätöksen. Kyseisestä päätöksestä annetaan tieto johtokunnalle. Jollei kyseinen päätös ole johtokunnan lausunnon mukainen, asiasta on ilmoitettava viipymättä neuvostolle. Neuvostolle on ilmoitettava myös syyt, joihin kyseinen päätös perustuu. Jollei komissio hyväksy johtokunnan antamaa lausuntoa asiassa, joka edellyttää komission päätöstä, kyseisen asian täytäntöönpanoa on lykättävä kuukaudella; kyseisen kuukauden aikana asia on saatettava uudelleen johtokunnan käsiteltäväksi ja siitä on pyydettävä uusi lausunto. Heti kyseisen lausunnon vastaanotettuaan tai kyseisen kuukauden kuluttua komissio tekee lopullisen päätöksen ja antaa siitä tiedon johtokunnalle. Jollei komissio katso voivansa hyväksyä johtokunnan lausuntoa, se ilmoittaa päätöksestään samoin kuin syistä, joihin se perustuu, viipymättä neuvostolle. Komissio pitää johtokunnan ajan tasalla tekemistään YTK:ta koskevista päätöksistä kaikissa asioissa, joista johtokunta on antanut lausunnon. Johtokunta voi komission välityksellä antaa omasta aloitteestaan lausuntoja neuvostolle ja Euroopan parlamentille kaikissa YTK:ta koskevissa asioissa. 4. Johtokunta esittää huomionsa pääjohtajan laatimasta hallinnollisesta vuosikertomuksesta. Kyseiset huomiot toimitetaan yhdessä komission hyväksymän toimintakertomuksen kanssa neuvostolle ja Euroopan parlamentille. Johtokunta neuvoo pääjohtajaa YTK:n suorittamien tehtävien arvioinnin järjestelyssä sekä niiden tieteellisten ja teknisten tulosten osalta että keskuksen hallinnon ja rahoitushallinnon osalta; se antaa neuvoja myös kyseiseen arviointiin osallistujiksi kutsuttavien riippumattomien asiantuntijoiden valinnassa. Johtokunta tekee omat huomautuksensa kyseisten arviointien tuloksista. 5. Johtokunta kokoontuu vähintään neljä kertaa vuodessa. Johtokunta vahvistaa työjärjestyksensä, johon sisältyy sen omien töiden järjestely. YTK huolehtii johtokunnan sihteeristötehtävistä ja luovuttaa sen käyttöön kaikki sen mahdollisesti tarvitsemat tiedot. Tehtäviensä suorittamiseksi johtokunta voi pyytää lausuntoja tieteen ja teollisuuden neuvoa-antavalta ryhmältä, samoin kuin muita mahdollisesti tarpeellisina pitämiään lausuntoja." 3. Lisätään 5 artikla seuraavasti: "5 artikla Perustetaan tieteen ja teollisuuden neuvoa-antava ryhmä. Tieteen ja teollisuuden neuvoa-antavan ryhmän muodostaa kymmenen tieteellisen ja teollisen yhteisön korkean tason edustajaa. Tieteen ja teollisuuden neuvoa-antavan ryhmän jäsenet nimeää komissio henkilökohtaisesti. Tieteen ja teollisuuden neuvoa-antava ryhmä antaa johtokunnalle lausunnon vuotuisista työohjelmista. Pääjohtajan ja johtokunnan on lisäksi kuultava sitä kaikissa YTK:n kannalta merkityksellisissä, yhteisön politiikan kehittämiseen liittyviä tieteellisiä ja teknisiä valintoja koskevissa asioissa erityisesti siltä osin kuin on kyse tietämyksen ja teknologian uusimman kehityksen huomioon ottamisesta." 4. Nykyisestä 5, 6, 7, 8, 9 ja 10 artiklasta tulee vastaavasti 6, 7, 8, 9, 10 ja 11 artikla. Tehty Brysselissä 16 päivänä marraskuuta 1994. Komission puolesta Antonio RUBERTI Komission jäsen () EYVL N:o L 373, 31.12.1985, s. 6 () EYVL N:o L 37, 13.2.1993, s. 44